钦定古今图书集成/理学汇编/学行典/第250卷 > 赵钿
## 钦定古今图书集成/理学汇编/学行典/第250卷 > 赵钿

按《泾县志》：“赵钿，东隅人，悃朴简默，不习世间机巧，好
诵唐诗佛经，性甚孝友，父母疾亟，吁天求代处。兄弟
和，分产不计多寡，每旦焚香，以天生好人人行好事
为祝，终身不言人过道，拾遗金坐待其人还之，竟不
告姓名宅址，有争畔者，弗与较，笑而听之。子孙贵显，
布衣蔬食，县官欲宾之乡，辞不就。郡守造其庐，雅为”
有道所慕，识与不识咸称“长者。”子瑎，应贡仕县令。孙
善政，登进士。寿八十终。